almindelige civile sager
Hvis man som borger eller virksomhed er part i en konflikt, kan man anlægge en almindelig civil sag mod den anden part for at få rettens hjælp til at afgøre konflikten.
Sager om krav, som har en økonomisk værdi på mere end 50.000 kr., skal anlægges som en almindelig civil sag. Den part, der anlægger sag mod en anden part, kaldes sagsøger. Den anden part kaldes sagsøgte.
Mange almindelige civile sager handler om erstatningskrav, brud på en aftale eller forbud eller påbud. Det kan også være en myndighedsafgørelse, der bliver prøvet ved domstolene.